**Szentendre Város Önkormányzat Képviselő-testülete 18/2021. (V. 14.) önkormányzati rendelete**

**az Önkormányzat 2020. évi zárszámadásáról**

Szentendre Város Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján, Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában, valamint az államháztartásról szóló 2011. évi CXCV. törvény 91. §-ában meghatározott feladatkörében eljárva az alábbi rendeletet alkotja.

**1. §**

(1) A Képviselő-testület Szentendre Város Önkormányzat 2020. évi költségvetésének végrehajtásáról szóló beszámolóját

a) 9 234 032 eFt, azaz **Kilencmilliárd-kétszázharmincnégymillió-harminckétezer** forint módosított bevételi és kiadási előirányzattal

b) 7 813 093 eFt, azaz **Hétmilliárd-nyolcszáztizenhárommillió-kilencvenháromezer** forint bevételi főösszeggel

c) 6 951 049 eFt, azaz **Hatmilliárd-kilencszázötvenegymillió-negyvenkilencezer** forint kiadási főösszeggel hagyja jóvá.

(2) Szentendre Város Önkormányzat 2020. évi mérlegét 30 373 198 eFt, azaz Harmincmilliárd-háromszázhetvenhárom millió-százkilencvennyolc ezer forint főösszeggel hagyja jóvá.

(3) Szentendre Város Önkormányzat 2020. évi maradványát a 16. melléklet szerint862 044 eFt-tal hagyja jóvá.

(4) A Képviselő-testület a 1., 2., 3., 4., 5., 6., 7., 8., 9., 10., 11. mellékletek szerint hagyja jóvá az Önkormányzat és az önállóan működő, illetve önállóan működő és gazdálkodó intézmények költségvetési beszámolóját.

**2. §**

Szentendre Város Önkormányzatának 2020. évi

a) adósságot keletkeztető ügyletek kimutatását a 12. melléklet

b) közvetett támogatások kimutatását a 13. mellékletek

c) vagyonkimutatását a 14. melléklet

d) részesedések kimutatását a 15. melléklet

e) maradványkimutatását a 16. melléklet

f) pénzkészlet kimutatását a 17. melléklet

g) felhalmozás kimutatását a 18. melléklet

tartalmazza.

**3. §**

Ez a rendelet a kihirdetését követő napon lép hatályba.

Szentendre, 2021. május 12.

 **Fülöp Zsolt dr. Schramm Gábor**

 polgármester jegyző

**Záradék:**

A rendelet 2021. május 14-én került kihirdetésre.

**dr. Schramm Gábor**

 jegyző